Agenda del 20 al 24 de febrer\nBarcelona escalfa motors pel Mobile World Congress amb la celebració de la Mobile Week, una jornada de cinc dies sobre tecnologia\nLa Mobile Week Barcelona monopolitza l'activitat de la setmana Dilluns 20\nFiscalitat europea i mercat únicLloc: Col·legi d’Economistes de Catalunya, BarcelonaHora: 9.30L’informe analitza quin ha estat el procés d’harmonització fiscal en l’àmbit de la Unió Europea i extreu propostes per garantir un correcte funcionament del mercat únic.Més detallsMobile Week BarcelonaLloc: BarcelonaHora: 13.00Mobile World Capital Barcelona llança Mobile Week Barcelona, una nova iniciativa que proposa una reflexió oberta al voltant de la transformació digital i la tecnologia mòbil. La proposta tindrà lloc entre el 20 i el 26 de febrer amb activitats als 10 districtes de la ciutat de Barcelona i es desenvoluparà en més de 60 equipaments culturals i científics, espais d’innovació, centres d’investigació i universitats, entre d’altres. Més detallsLa dimensió econòmica de les apostes esportives online i la integritat en l'esportLloc: Col·legi d’Economistes de Catalunya, BarcelonaHora: 18.00La a trobada comptarà amb les intervencions del director d'Integritat i Seguretat de "LaLiga", Alfredo Lorenzo, i del president de l’associació del Joc Online a Espanya "JDigital", Sacha Michaud.Més detallsPresentació de l'Observatori d'Economia AgroalimentàriaLloc: Cambra de Comerç de Girona, GironaHora: 19.00L' observatori de l'Economia Agroalimentària vol apropar el món de l'agroalimentació al conjunt dels col·legiats i oferir una imatge amplia però sintètica d'un sector clau per a la nostra economia i per el nostre futur.Més detalls\nVIII Seminari de Tendències Capital MarketsLloc: Esade, BarcelonaHora: 8.45Jornada on s'analitzaran les perspectives del sector immobiliari per aquest any i la consolidació del development al mercat espanyol.Més detallsGoing Digital - La nova era industrialLloc: Mobile World Centre, BarcelonaHora: 9.00Al llarg de l’historia, els avançaments tecnològics han donat lloc a revolucions industrials que van canviar per complet el món de l’època. S’ha produït una revolució industrial a cada un dels 3 segles interiors. ¿Ha arribat ja el moment de la revolució que deu produir-se al segle XXI? Més detallsGamification DayLloc: Valkiria Hub Space, BarcelonaHora: 9.00L'esdeveniment està dirigit a responsables de RRHH, màrqueting i innovació, així com als managers interessats a conèixer els beneficis que la gamificació pot aportar a l'empresa. Els beneficis de la gamificació són la involucració, la motivació, l'augment de la creativitat, la deshinibició, la facilitat d'aprenentatge o l'estimulació. Més detallsConferència finances i dones, eines de gestió efectivaLloc: Pimec, BarcelonaHora: 9.30Acte amb Fran de la Torre, director de consultoria estratègica, finançament i innovació a Pimec; Argelia García, patrona de Fidem i CEO & Partner a External Financial Management, CFO enfocada en el creixement, autora, mentora, speaker i experta en gestió econòmica; Marta Pardos, assessora fiscal de persones físiques, i Gemma Voltas, sòcia de Fidem, assessora financera i cofundadora de "Mujeres, dinero y finanzas". Més detallsI avui, a quina hora seràs a casa?Lloc: Palau Macaya, BarcelonaHora: 9.30Taula rodona sobre la temàtica sobre conciliació laboral i familiar. L’acte comptarà amb Eva Millet, periodista especialitzada en temes d'educació i estils de vida; Lluís Font, educador i president del Consell Escolar de Catalunya; Itziar Ruedas, advocada i responsable en matèria d'immigració i igualtat a Pimec; i Fabián Mohedano, treballòleg, diputat i promotor de la reforma horàriaMés detallsOn invertir al 2017?Lloc: Col·legi d’Economistes de Catalunya, BarcelonaHora: 14.00 Dinar-col·loqui amb Ramon Alfonso, soci de GAR Investment Manager i GAR Investment Advisor EAFI. Més detallsMillora contínua i aportació de valor en la gestió de serveisLloc: CTecno, BarcelonaHora: 18.00 Conferència de Walter Henríquez, associate trainer a Netmind i IT Services Director a Cuatrecasas, Gonçalves Pereira. Més detallsHardwareXchangeLloc: Sala Núvol, BarcelonaHora: 19.00HardwareXchangeés una comunitat sense ànim de lucre i oberta que vol ser un punt de trobada per a professionals i estudiants del món del hardware.Més detalls\n30è Esmorzar sobre finançament per a la pimeLloc: Borsa de Barcelona, BarcelonaHora: 9.0030è Mercat Financiapime. Més de 140 empreses s'han presentat als últims “MERCADOS” davant de més de 30 entitats financeres i han aconseguit finançar les necessitats tant de circulant com d'inversions.Més detallsEl finançament autonòmicLloc: Col·legi d’Economistes de Catalunya, BarcelonaHora: 12.00Conferència a càrrec del col·legiat de Mèrit i catedràtic d'Economia de la Universitat Pompeu Fabra Guillem López-Casasnovas, qui farà un repàs de l’evolució del sistema de finançament autonòmic els últims anys, remarcarà les deficiències que presenta actualment i comentarà els detalls de la seva proposta d’un nou model basat en la capacitat fiscal de les autonomies.Més detalls\nClaus per a la generació i millora d'equips d'alt rendimentLloc: Valkiria Hub Space, BarcelonaHora: 8.30Al 22@Update Breakfast del febrer s'exploraran noves eines i tecnologies per aconseguir organitzacions d'alt rendiment amb Francesca Gabetti, co-founder i CEO de TeamEQ, i Daniel Weiss, director de Stichting PRIME.Més detallsEconomia col·laborativa: on són els límits?Lloc: Toulouse Business School, BarcelonaHora: 9.00L'economia col·laborativa va eclosionar a causa de la crisi econòmica. En un període on la necessitat ho demanava, van aflorar les iniciatives que posaven en contacte els usuaris que tenien una demanda, amb els quals tenien una oferta, de forma fàcil i sense necessitat d'intermediaris.Més detallsRSE i recursos humans: implicació i gestió del talentLloc: Esade, BarcelonaHora: 9.00Quines són les accions prioritàries per a l’empresa en matèria d’RSE en l’àmbit dels recursos humans? Com han evolucionat aquestes prioritats a l’empresa? Es pot considerar un factor positiu per a l’atracció i la retenció de talent?Més detallsLisboa: oportunitats d’inversió en el sector turístic i immobiliariLloc: Foment del Treball, BarcelonaHora: 9.00 Sessió informativa sobre les oportunitats a Lisboa. Més detallsEl rol de l''Innovation Manager'Lloc: EsadeCreapolis, Sant Cugat del VallèsHora: 10.00La sessió té com a objectiu compartir i facilitar consells i experiències a aquests càrrecs amb tal de gestionar millor els equips, conèixer les claus per vincular a tots els departaments i aconseguir el seu suport. Més detallsIntel·ligència Artificial i Ment HumanaLloc: La Salle - URL, BarcelonaHora: 13.00Tindran autonomia absoluta les màquines i els robots? Com va a canviar el món la intel·ligència artificial? Podria una màquina – un cotxe, per exemple – prendre decisions que afecten vides? Podrà una màquina sentir o ser més intel·ligent que una ment humana? Arribarà la superintel·ligència artificial? Més detallsEl repte de gestionar talent diversLloc: Bimbo, BarcelonaHora: 16.00 En aquesta sessió Grupo Bimbo compartirà el projecte de CULTURA INCLUSIVA que ha engegat des de la direcció general de l'empresa i que forma part de les línies estratègiques de la companyia. Més detalls18è Fòrum d'Inversió Healthcare Barcelona 2017Lloc: Col·legi Oficial de Metges de BarcelonaHora: 17.00En aquesta trobada, es poden presentar startups que es troben en la fase inicial de desenvolupament o equips amb projectes innovadors que tenen com a denominador comú l’orientació de healthcare.Més detallsEl Vallès, motor productiu del Sud d'EuropaLloc: Cecot, TerrassaHora: 18.00 En aquesta sessió es presentaran els eixos clau en infraestructures, mobilitat, polígons industrials, qualificació de les persones i competència per dinamitzar el territori que proposa FEM VALLÈS. Més detallsQuants NO pots suportar?Lloc: CINC, BarcelonaHora: 18.00En aquesta conferència, compartirem amb vosaltres les estratègies per minimitzar l'impacte emocional i mental de la paraula NO, i com utilitzar-lo com ressort per a la motivació.Més detalls22a Nit de les Telecomunicacions i la InformàticaLloc: L'Auditori, BarcelonaHora: 18.30 La Nit de les telecomunicacions i la informàtica és l'acte institucional pioner i de referència del sector de les Telecomunicacions i Tecnologies de la informació celebrat a Barcelona des de l'any 1995.Més detalls\nPerfums a la xarxaLloc: Esade, BarcelonaHora: 9.00El perfum, un objecte cobejat del dret que ha sabut construir entorn seu una indústria potent i refinada, és víctima més que mai de l’assetjament dels amics de les coses dels altresMés detallsL'Empordà, processos cap a una destinació turística de qualitatLloc: Esade, BarcelonaHora: 9.30Aula Internacional d'Innovació Turística amb Martí Sabrià, Director-Gerent del Grup Costa Brava Centre; Joan Manuel Sevillano, Gerent de la Fundació Gal·la-Salvador Dalí; i Josep Roca, Cap de sala El Celler de Can Roca.Més detalls\nDoing Good Doing WellLloc: Iese, BarcelonaHora: 9.30Conferència organitzada pels MBA's de Iese que convida a les empreses, startups i emprenedors socials perquè parlin de totes aquelles iniciatives que giren entorn de la responsabilitat social. Més detalls\nIV Congrés Nacional de Científics EmprenedorsLloc: CosmoCaixa, BarcelonaHora: 9.30El IV Congrés Nacional de Científics Emprenedors representa un abans i un després en l'ecosistema emprenedor i innovador del nostre país. Pretén impulsar la creació d'empreses de base científica i tecnològica, visibilitzar la figura del científic emprenedor, crear sinergies entre els diferents agents del sector i inspirar a les noves generacions que construiran la societat del coneixement del futur. Més detalls\nCoaching i EmpoderamentLloc: Club Junior, Sant Cugat del VallèsHora: 13.30Aquesta nova sessió de 'Dinar en femení' comptarà amb la coach Isabel Custodio com a encarregada de la ponència principal.Més detalls\nCafè & CEO: el cas UniplacesLloc: Eae, BarcelonaHora: 15.30El CEO de Uniplaces, Joaquín Mencía, és el convidat d'aquest nou Cafè & CEO. Compta amb més de 10 anys d'experiència en el sector tecnològic, tant com a emprenedor com a gestor, en companyies com Rocket Internet o Telefónica.Més detallsA la secció Agenda trobareu aquests i altres actes i activitats de la setmana. T'ha interessat aquest contingut?


Barcelona Clàssica: de setembre 2016\nCaixaFòrum organitza un cicle de conferències sobre "Òpera i seducció"\nImatge promocional del cicle "Òpera i seducció"\nEl CaixaForum Barcelona inicia dijous 15 de setembre un nou cicle de conferències sobre òpera, el qual, com explica el text de presentació, proposa aprofundir "en el concepte de seducció i desig en el repertori operístic". ”\nLògicament, la sèrie porta per títol “Òpera i seducció” (tot i que, vista la selecció d'obres que s'analitzaran, la podrien haver anomenat, perfectament, "El sexe a l'òpera").\nEnric Granados, a 360º: un altre punt de vista per a la música clàssica\nEl nostre article d’avui és diferent a l’habitual. La companyia Emocions 360 ha elaborat un espectacular vídeo que fa possible apropar-nos l’experiència d’estar al mig d’un trio de música clàssica durant la interpretació d’una peça.\nEls protagonistes del vídeo són el Trio Jakob, integrat per Asier Merino (violinista), Carla Peña (violoncel·lista) i Imanol Casan (pianista), tots tres estudiants del Conservatori Superior del Liceu. Interpreten una obra d’Enric Granados: Scherzetto, del Trio número 1 opus 50.\nMovent el mòbil o el cursor es poden veure als intèrprets des de tots els angles. Idees com aquesta fan possible imaginar noves maneres de difondre la música clàssica.\nLa intensa pretemporada de la Banda Municipal: fins a 7 concerts gratuïts als barris de Barcelona\nCom cada any, la Banda Municipal de Barcelona oferirà una temporada oficial de concerts a L'Auditori que començarà el proper 16 d'octubre amb una interpretació de L'ocell de foc de Stravinsky.\nNo obstant això, el públic podrà veure actuar la Banda des de molt abans, i, a més, de forma gratuïta, ja que a partir del 10 de setembre la formació inicia una sèrie de concerts en les festes majors dels barris de Barcelona.\nEl calendari, que es pot consultar al detall al web de l'Auditori, és el següent:\nFoto d' Hervé Pouyfourcat,\npublicada a @JordiSavallOfficialPage\nL’Institut d’Humanitats de Barcelona, ubicat a l’edifici del CCCB al carrer de Montalegre, obre el nou curs 2016-2017 amb dues sessions magistrals impartides per Jordi Savall. Totes dues porten per nom “Què és la música?”.\nLes classes estan previstes pels dimarts 6 i 13 de setembre, en horari de 18.30 a 20.30. Es tracta d’un curs obert al públic general.\nLa matrícula, que s’ha de formalitzar per e-mail, costa 50 euros (40 euros pera estudiants, aturats, pensionistes, persones amb més de 65 anys i Amics del CCCB).


Pànic en un robatori amb 13 ostatges: tres dels atacants eren de Lleida\nHi ha cinc persones detingudes. | EP\nEls delinqüents van aconseguir sostraure 2.690 euros\nper Arnau Peláez / ACN 02/06/2022 14:26h\nGran cop de la Guàrdia Civil en detenir 5 membres, d'una banda de criminals, els quals van dur a terme un greu robatori en un establiment de restauració amb 13 ostatges retinguts a dins.\nLa Guàrdia Civil va detenir el 5 de maig passat 5 homes, 3 veïns de Lleida i 2 de Castelló, per atracar un bar de Binèfar, a Osca, i retenir com a ostatges les 13 persones que hi havia a l'interior de l'establiment.\nEls fets es remunten al mateix dijous 5 de maig al voltant de les 23:00 hores quan els agents van rebre l'avís que s'estava cometent un atrac en un bar.\nEn accedir al lloc, van localitzar quatre persones tapades amb passamuntanyes, gorres i mocadors que, en veure's sorpresos, van intentar fugir sense èxit.\nPosteriorment, la Guàrdia Civil va detenir una cinquena persona que es trobava amagada a l'interior d'un vehicle en un carrer proper al local. Els detinguts, amb nombrosos antecedents policials, han ingressat a presó.\nSegons la Guàrdia Civil, en el moment d'entrar al bar els quatre atacants van colpejar i amenaçar el seu propietari quan aquest se'ls va encarar.\nPosteriorment, van obligar a totes les persones que hi havia a l'interior a tombar-se a terra amb les mans a la nuca i els hi van robar tots els objectes de valor que duien, com ara diners en efectiu, carteres, rellotges i telèfons mòbils. En total, els atracadors van robar 2.690 euros als clients del bar.\nEn veure's sorpresos per una patrulla de la Guàrdia Civil, dos d'ells van intentar fugir a través de la planta superior de l'establiment i els altres dos ho van intentar per la part del darrere del local, tots ells sense èxit.\nFins al lloc, també s'hi va personar una altra patrulla de la Guàrdia Civil i una de la policia local de Binèfar que van atendre les víctimes, algunes de les quals van patir atacs d'ansietat i van haver de ser traslladades al centre de salut de Binèfar.\nTres dels detinguts són de Lleida\nDesprés de fer les gestions pertinents, els agents van arribar a la conclusió que en els voltants del local hi havia un vehicle que els presumptes autors haurien utilitzat per desplaçar-se fins a la localitat.\nUna patrulla va localitzar un vehicle en un carrer adjacent al bar i, dins d'aquest, hi van trobar una persona amagada a la part posterior, que també va ser detinguda.\nLa Guàrdia Civil va detenir els 5 homes com a suposats autors dels delictes de robatori amb violència i intimidació, detenció il·legal entre particulars, lesions, pertinença a grup criminal.\nEls 5 detinguts tenen nombrosos antecedents policials i d'aquests, 3 són veïns de Lleida de 22, 31 i 32 anys, i 2 resideixen a Castelló, ambdós de 25 anys.\nEl Jutjat d'instrucció número 2 de Montsó va decretar el seu ingrés a presó.\nAnar a portada Última hora Successos Última hora Guàrdia Civil Última hora Lleida Última hora Robatori


Aquest article s'ha catalogat com a Ecologia i s'ha etiquetat amb camada, Fems, punt verd, roba per Pau Quina Jaume. Afegeix a les adreces d'interès l'enllaç.\nPau Quina Jaume el 19 d'Octubre de 2014 a les 13:11 ha dit:\nEs veu que sí que funciona Car d.cat per denunciar coses. Va ser publicar aquesta notícia i en pocs dies llevaren la roba. Content, idò, que serveixi com a plataforma per a què les denúncies ciutadanes tenguin ressò.\nSupòs que ha estat l’ajuntament (medi ambient) qui ho ha llevat i a pesar que alguns em diuen que és la seva feina i era la seva obligació, no està de més ser agraït i donar les gràcies. Quan es fan les coses bé també s’ha de saber dir.


EU acusa al govern d’abandonar la línea Xàtiva – Alcoi | L'Informador\nEU acusa al govern d’abandonar la línea Xàtiva – Alcoi\nLluís Torró: “la modernització del tren d’Alcoi és la única manera de fer-lo viable: millorant el traçat i augmentant la freqüència”\nRecentment, el Ministeri de Foment ha fet pública la seua intenció de privatitzar un seguit de línies de ferrocarril, entre d’elles el tren Alcoi-Xàtiva. Per a Lluís Torró, portaveu adjunt d’Esquerra Unida a Les Corts es tracta d’una “barbaritat” en qualsevol cas perquè “el govern té l’obligació de garantir el transport públic, és un servei bàsic que no pot estar supeditat a la rendibilitat econòmica”. Però també perquè “la gestió privada de serveis públics és un negoci ruïnós, en la immensa majoria dels casos és més car i de pitjor qualitat que la gestió pública”, tal i com ha posat de manifest el Tribunal de Comptes reiteradament.\nEn el cas de la línia Alcoi-Xàtiva, el portaveu d’esquerres està convençut que es “una excusa per deixar-nos sense tren. Ningú no pot pretendre seriosament que una empresa privada millorarà el nombre de viatgers quan és obvi que la manca d’inversions és la culpable de no fer competitiu el transport ferroviari front al del vehicle privat”.\n“La modernització del tren d’Alcoi –diu Torró– és la única manera de fer-lo viable. Millorar el traçat, reduir el temps del trajecte, augmentar el nombre de viatges, reincorporar el transport de mercaderies,… Açò ho sap el ministeri, és una obvietat, però des de fa dècades l’abandonament premeditat de la infrastructura, per part dels successius governs, ha posat en perill el seu futur”.\nPer al portaveu d’Esquerra Unida, amb l’excusa de la privatització busquen posar en evidència que cap empresa està disposada a gestionar-lo en les condicions actuals i així “tancar definitivament la línia”. Esquerra Unida del País Valencià traslladarà aquest tema al seu grup parlamentari del Congrés dels Diputats per tal de posar fre a una mesura injustificada i contraproduent.


boolino entrevista a l'ilustrador Iban Barrenetxea. Boolino blog: Jóvenes lectores. Cuentos infantiles y juveniles\nboolino entrevista a l'ilustrador Iban Barrenetxea\nJóvenes lectores · 11/12/2012\n"Es tendeix a utilitzar la literatura com una forma de transmetre "valors" als nens, quan al meu entendre el valor més important que poden adquirir és el de la pròpia lectura."\nL'experiència com a dissenyador gràfic li va servir per adonar-se de la importància dels llibres per a ell, d'anar acumulant un bagatge que ara reflecteix en les seves creacions. L'absurd i la casualitat, lleis absolutament presents en el nostre món, són un element més de la seva paleta, amb la qual retrata carismàtics personatges que transpiren una subtil ironia.\nFigura entre els il·lustradors imprescindibles del suplement El Cultural, i la seva obra ha estat també destacada a Babelia (El País) i reconeguda amb guardons del prestigi de Bratislava i els literaris d'Euskadi.\nEl dissenyador d'Elgoibar, Iban Barrenetxea, acaba d'il·lustrar el clàssic dels Germans Grimm Blancanieves (Nórdica Libros), 200 anys després de la seva primera edició. Coincidint amb aquest nou treball, el seu llibre El cuento del carpintero (A buen paso) ha rebut el Premi Kirico 2011.\nFa molt poc temps que em dedico a la il·lustració professionalment, quan arran de donar a conèixer alguns dibuixos al meu bloc van començar a oferir-me il·lustrar llibres. Però la veritat és que d'una manera o d'una altra explicar històries mitjançant imatges (i textos) és una cosa que porto fent tota la meva vida.\nM'encantaven els llibres d'aventures: L'Illa del Tresor, Els tres mosqueters, els de Jules Verne... No recordo un únic llibre que em marqués especialment, el que realment em va marcar va ser que, per dir-ho d'alguna manera, em va atrapar el dimoni de la lectura des de petit. De fet encara no m'ha deixat anar, i que ni se li acudeixi fer-ho.\nDesprés de ser nomenat un dels il·lustradors imprescindibles del suplement El Cultural i guardonat pel prestigi de Bratislava i els literaris d'Euskadi, a què aspires ara?\nExactament al mateix que aspirava el primer dia: a seguir millorant i a tractar d'explicar coses que connectin amb els lectors.\nPasses de la il·lustració a escriure un conte: El cuento del carpintero, què t'ha fet donar aquest canvi?\nEn realitat porto tota la vida escrivint. Vaig arribar al món dels llibres il·lustrats com il·lustrador, però el segon llibre que vaig publicar (Bombástica Naturalis) ja portava el meu propi text. Per a mi tant l'escriptura com el dibuix no són més que els mitjans que utilitzo per explicar històries. També gaudeixo molt il·lustrant textos d'altres escriptors, però quan treballo a una obra pròpia em sento molt més lliure per donar curs al que hi ha a la meva imaginació.\nAutor i il.lustrador: Iban Barrenetxea // ISBN: 9788493803629\nSens dubte un bon començament ja que has rebut el Premi Kirico 2011. ¿Què hi sents?\nUna alegria enorme i moltes ganes de seguir.\nA boolino estem convençuts que hem d'aconseguir que les nenes i nens llegeixin més, perquè es diverteixin i, a més, quan siguin adolescents i adults segueixin fent-ho, i hagin desenvolupat més les seves capacitats cognitives. Què els recomanes als pares que volen que els seus fills siguin bons lectors?\nSobretot donar-los llibres que despertin el seu interès, que no s'avorreixin. Es tendeix a utilitzar la literatura com una forma de transmetre "valors" als nens, quan al meu entendre el valor més important que poden adquirir és el de la pròpia lectura. Així que crec que es tracta de posar al seu abast bons llibres. I per descomptat, compartir lectures amb ells. L'exemple també és molt important per als nens.\nActualment comptem amb nous formats i suports on es pot llegir. Creus que són compatibles les diferents opcions de lectura? O, per contra, creus que en deu anys el paper pot desaparèixer?\nÉs clar que són compatibles. Dubto que qui em conegui em consideri sospitós que no m'agraden els llibres en paper, en canvi també llegeixo llibres en format digital. En definitiva no és més que una altra opció, un altre mitjà, amb els seus avantatges i els seus inconvenients. No ho percebo com una amenaça.\nEn quina mesura t’afectaria que els llibres es deixin d'escriure o il·lustrar en paper, si succeís?\nMentre hi hagi lectors de llibres en paper, existiran llibres en paper. Però el llibre digital és aquí, és un fet i penso que és millor buscar la manera d'adaptar al medi de lluitar contra ell. Com il·lustrador el llibre digital obre un camp inter\nessant que encara està per explorar. Però no veig cap motiu pel qual els llibres en paper hagin de desaparèixer. Personalment aposto per la convivència de tots dos mitjans.\nPenso que la lectura és una experiència individual i que cadascú ha de trobar-se amb "els seus llibres". Tendim a parlar dels nens com si fossin un grup uniforme que només es divideix per grups d'edat. En realitat els seus gustos o la seva afició (o repulsió) per la lectura són tan individuals com el dels adults. Recomanar un llibre per als nens és tan difícil com fer-ho per als adults. Per a què adults? Per els que prefereixen els clàssics, els d'humor, els d'aventures, els "best-seller", els romàntics? Per als adults que mai llegeixen un llibre? Amb els nens passa el mateix. De tota manera, crec que Roald Dahl sempre és una aposta segura.\nLinks d'interès: http://ibanbarrenetxea.blogspot.com.es/\nPalabras clave de este post: iban barrenetxea, il.lustrador, il.lustració infantil, àlbum il.lustrat, entrevista


+ hdf (si vols, pots amb els 226 km): Triatló Guadalajara "B"\nPOS DOR T.TOTAL P.1 T.C_1 P.2 PAR.2 P.3 PAR.3\n133 84 05:57:23 34 00:41:23 149 03:23:13 128 01:52:47\nEnllaç a resultats: http://www.triguada.org/guadalajara/index.htm\nNatació escursada 500m i sortida 15' abans del previst, perque en un poble feien una cursa de braus, i qui no passes per allà abans de les 10:30h quedava fora de cursa.\nNatació (2.500 m): (1:39 els 100m) 1a volta mal orientat i m'en vaig massa cap a l'exterior fent una trajectoria eliptica fins la 2a boia, i també a la 3a boia. La 2a volta millor a excepció del trajecte fins la sortida que torno a marxar un pel massa cap a l'exterior. Respecte al parcial content, respecte al temps no massa però depen de on esta punxat, a prop de l'aigua o desprès de pujar fins a boxes per una rampa de ciment espectacular de 2m ample i amb caiguda lliure per els costats.\nBici (84 km): en la meva línea, un promig rascant els 26 km/h. Circuit diferent a les edicions del 2002 i 2003, en que jo havia participat, i més dur, amb més km de pujada, baixades per carreteres petites que feien que tinguessis que anar amb una mica de precaució, almenys jo, perque la gent realment va "a saco". Alguns trams plans rodant entre 30-35 km/h, però el canvi de rodar en plà a pujar, m'atranco, al passar d'un desenvolupament gran a un de petit em costa molt, i em quedo sense força.\nCursa a peu (20km): 3 voltes dures .. no hi ha ni un metre pla. A trote (5:38 min/km) , tirant d'aigua nomès ja que no em vaig veure en cor de fotrem cap powergel, això que en portava 3. Per mi ressenyable que nomès vaig passar caminant un avituallament, per no fotrem per sobre l'aquarius en got servit per uns formidables nois amb Sindrome de Down, que s'ho van passar pipa col·laborant amb la cursa, portant el darrer punt d'avituallament del recorregut.\nEn resum, una cursa magnificament organitzada i que en la relació preu/qualitat treu el 10, ja que et faciliten el sopar, el dormir en un pabelló, esmorzar i dinar (paella) desprès de la cursa, a més de diversos detalls a la bossa del corredor, i a més la samarreta de finisher d'aquest any, per ser el 20è anniversari del Club Triatló Guadalajara portabà un dibuix del "kukuxumutsu". vaja jo la recomano, això si s'ha d'anar bé perque es durilla, com no pot ser d'iuna altre manera si el circuit i entra a definir-lo en Eusebio Paradinas.\nVaig anar a la cursa amb en Toni Arco i Dani Canadell. Molt divertit, parlant basicament de triatló, encara que el tema noies va acabar sortint, ..., que si havia algú que roncaba al pabelló (vaja servidora ......), etc ..... Gràcies companys per l'agradable viatje que m'heu fet gaudir, i a veure quan repetim.\n85 139 05:21:39 132 00:50:20 75 02:54:07 79 01:37:12\n122 24 05:40:33 113 00:46:38 117 03:05:49 117 01:48:06\nI a més allà ens vam trobar amb els companys del CN Sallent i Berga que van fer:\n17 138 04:39:08 16 00:38:14 19 02:35:10 24 01:25:44\nAlba Xandri (Victoria en categoria femenina)\n35 12 04:55:27 52 00:42:12 33 02:42:13 50 01:31:02\n111 157 05:37:14 102 00:45:48 96 03:00:38 123 01:50:48\nHo deixa desprès de la bici per problemes tècnics amb les bambes.\nBé, i com a anecdota, gairebé vam copar el podi a la categoria, qui agafa 1er la paella: ;-)\n1er .- Jordi Vilardaga\n2on.- Toni Arco\n4art.- Dani Canadell a l'esprint li prenen el 3er lloc.\nSembla ser que us ho vau passar molt bé, espectacular l'Alba, no?? pel que fa l'aspecte esportiu, espero que els hi puguis de dedicar una bona revenja al B de Banyoles als teus companys d'aventura.....\nfelicitats pel podi paellístic!!\nI saps d'on venien de correr l'Alba i el Francesc, el cap de setmana anterior ......\ndoncs del 1/2 Im de Mónaco !!!!\nara l'Alba li queden 2 setmanes fortes i començar a fer el compte endarrera per l'IM Hawai, si no recordo malament el 14 d'octubre Hawai.\nEts un cabró... tu si que estaràs fort al B de banyoles... per cert no em vas contestar... farem la bici juntetes?? jajajja


Andorra tanca el 2021 amb un total de 10.726 comerços - FÒRUM.ad\nEl 17/01/22 15:03\nUna dona passant per davant d’un aparador. Foto: Comú d’Andorra la Vella\nEl Registre de Comerç i Indústria ha tancat el 2021 amb un total de 10.726 establiments, el que suposa un increment del 7,9%, 783, respecte als registrats l’exercici anterior. Així es desprèn de la nota publicada aquest dilluns pel departament d’Estadística, en la qual s’indica que l’augment generalitzat dels comerços al país es deu al fet que tan sols hi ha hagut 542 baixes per les 1.325 noves inscripcions, el que representa una variació positiva del 52,3% en comparació el 2020.\nDes d’Estadística destaquen el registre de noves activitats en els sectors relacionats amb el comerç a l’engròs i al detall; reparació de vehicles de motor i motocicletes (3.037), les activitats professionals, científiques i tècniques (1.994) i l’hostaleria (1.031). En l’àmbit parroquial s’observa que el centre neuràlgic continua sent Andorra la Vella, on a finals de l’any 2021 hi havia el 34,5% dels establiments del Principat, amb un total de 3.698.\nMalgrat que el 65,4% dels comerços se situïn a la capital, Escaldes i Encamp, les parròquies d’Ordino i Canillo són les que mostren un increment més elevat, amb un 13,4% i un 14,3%, respectivament. A banda, des del departament destaquen l’augment generalitzat de les activitats comercials arreu del territori.\nNotícia Anterior: Detingut un home per barallar-se per una plaça d’aparcament\nSegüent Notícia: La confraria de Sant Antoni Abat celebra la festivitat del seu patró sense calderada


Memòria Escola de Música 2015 by Agnès Figueras - Issuu\nRelació d’activitats de l’escola de música 2015\nescola de música De 1’ any 1928 a l’any 1935, la va dirigir Lluïsa Matas. L’any 1956, l’Escola es va afiliar al Conservatori Superior de Música del Liceu sota la direcció de Camila Llobet arribant a més de cent alumnes. L’any 1976 se’n va fer càrrec Quimeta Lorca. Al 1979 en Jaume Cristau comença la seva etapa com a director de l’Escola i en aquest moment s’adscriu al Conservatori Superior de Música de Barcelona. L’any 1987 l’Escola passa a dependre del Conservatori de Música “Isaac Albèniz” de Girona com a escola lliure i col·legiada. En el curs 1988-89 se’ns va concedir la menció d’Escola Autoritzada i Reconeguda. Durant el curs 2003/04 van començar les obres del rehabilitació de l’edifici on té la seu l’Escola de Música situat al C/Ample nº17 de Figueres, fet que va ocasionar el trasllat provisional de les activitats del centre al edifici que ocupava el Col•legi Sant Vicens de Paul, per posteriorment portar a terme un altra mudança a l’actual seu provisional al edifici dels antics jutjats, amb la direcció exposada al paràgraf següent. Al curs 2004/05 l’escola va celebrar el 75e aniversari com a Escola de Música en el seu actual format, amb tot un seguit d’activitats. Durant el curs 2005-06 comença una nova etapa sota la direcció del músic Ismael Suñé on s’aconsegueix superar la xifra de 300 alumnes als quals imparteixen classe 28 professors.\nTipologia del Centre Nom: Escola de Música del Casino Menestral Figuerenc. Adreça Provisional: C. Poeta Marquina 2 (edifici dels antics jutjats). Població: Figueres. Codi postal: 17600 Telèfon: 972 678 666 Adreça electrònica: info@casinomenestral.com Pàgina web: www.casinomenestral.cat Titularitat: Escola de Música Nivells Educatius: Ensenyaments musical de Grau Elemental. Cursos de preparació per realitzar les proves d’accés als ensenyaments musicals de Grau Mig al Conservatori.\nTIPOLOGIA ESCOLAR • Oferta educativa - Grau Elemental d’ensenyament Musicals. - Cursos de preparació a l’accés de Grau Professional.\nescola de música • Assignatures que s’imparteixen al centre - Acordió - Acordió - Baix elèctric - Bateria i Percussió - Cant Coral - Cant Modern - Conjunt instrumental - Contrabaix - Clarinet - Flauta dolça - Flauta travessera - Guitarra clàssica - Guitarra elèctrica - Harmonia - Llenguatge musical (nens i adults) - Llenguatge modern - Música de cambra - Piano clàssic - Piano modern - Saxofon - Sensibilització musical (Casinet) - Tenora - Trompeta - Trombò - Violi - Viola - Violoncel\nrelació d’activitats anuals de l’escola de música 2015\nrelació d’activitats 2015 • Concert de Santa Cecilia El 22 de Novembre a les 11h va tenir lloc el tradicional concert de Santa Cecília al Cercle Sport, a l’Auditori Narcís Monturiol de Figueres amb l’actuació dels alumnes de l’escola, de l’Orquestra Versàtil que enguany van interpretar una selecció de bandes sonores de pel·lícules i la nova formació cambra que van interpretar un trio de Brams.\nRelació d’activitats 2015\nEmpordà, Novembre 2014\nHora Nova, Novembre 2014\nRelació d’activitats 2015 • CONCERT de Nadal El dia 12 el de desembre a les 20h es va viure el tradicional Concert de Nadal de l’Escola de Música del Casino Menestral. El concert es va iniciar amb la Coral Germanor Empordanesa i seguidament va ser protagonitzat pels alumnes de l’escola, des del grup de nens més petits els “PetiTons”, la secció de Casinet i passant pels alumnes Grau Elemental i Grau Professional. Les actuacions, de forma molt hàbil, es van combinar amb formacions com la de els “Combos” i amb actuacions individuals totes elles amb un punt en comú, actuacions basades amb un repertori bàsicament nadalenc preparat amb tota la il·lusió dels alumnes i professors. Com cada any la colenda del concert va ser a càrrec de L’Orquestra Versatile del Casino dirigida pel seu director Santi Escura.\nHora Nova, Desembre 2014\nEmpordà, Desembre 2014\nRelació d’activitats 2015 • AUDICIÓ DE GUITARRES DE NADAL El dia 13 de desembre va tenir lloc una audició de Nadal a càrrec de tots els alumnes de guitarra del professor Quim Solé.\nRelació d’activitats 2015 • CONCERT D’HIVERN Dissabte 21 de Febrer a les 11:30 va tenir lloc el concert d’hivern (el segon dins el Cicle “Concerts de Temporada”) a la Sala Abdó. El públic va gaudir d’un repertori variat de la mà de alumnes de l’escola que van mostrar un alt nivell interpretatiu.\nRelació d’activitats 2015 • SETMANA D’AUDICIONS Com cada any l’escola de música va organitzar la setmana d’audicions del 7 fins el 11 de març. Aquesta setmana de concerts està pensada perquè els joves músics tinguin l’oportunitat de mostrar en púbic els avenços del llarg del curs en els seus estudis i sens dubte aquesta experiència els enriquirà en la seva formació com a músics.\nHora Nova, març 2015\nRelació d’activitats 2015 • AUDICIÓ D’ALUMNES DE BATERIA El dia 18 d’abril va tenir lloc a la nostra seu, la ja tradicional audició de tots els alumnes de bateria de la nostra escola.\nHora Nova, abril 2015\nRelació d’activitats 2015 • Concert dels professors El 28 d’abril a les 18:30h va tenir lloc el Concert de Professors de l’Escola de Música a La Cate dins el marc de les fires i festes de la Santa Creu. La sala es va omplir de gom a gom on el públic que hi va assistir va gaudir de diverses formacions instrumentals i d’un programa molt variat amb un gran nivell interpretatiu. El concert va concloure amb la tradicional fotografia dels professors/es donant un aire festiu i de companyerisme.\nEmpordà, maig 2015\nHora Nova, maig 2015\nRelació d’activitats 2015 • BATUCADA El 13 de juny Figueres va tremolar gràcies als alumnes de bateria quan van envair de so i ritme amb la Batucada a la plaça del Gra. Una plaça que es va fer petita gràcies al públic i als curiosos que en aquell moment passaven per allà i que van quedar gratament sorpresos .\nHora Nova, juny 2015\nEmpordà, juny 2015\nRelació d’activitats 2015 • CONCERT D’ADULTS El Divendres 19 de Juny va tenir lloc a la sala Abdó de l’Escola de Música el concert d’Adults Enamorats de la Música. Un concert molt entranyable i que cada any té més acollida i on ens fa recordar que la música no té edat.\nRelació d’activitats 2015 • CONCERT DE FI DE CURS Com cada any l’escola organitza per acomiadar el curs un concert al Castell de Sant Ferran on pares, mares i públic en general van gaudir d’una tarda plena plena de música amb una diversitat d’actuacions i formacions a càrrec dels alumnes de l’escola. El concert va ser e passat 18 de juny.\nRelació d’activitats 2015 • CARTELLS D’INSCRIPCIÓ\nRelació d’activitats 2015 • ESPECIAL ENSENYAMENT - HORANOVA JUNY 2015\nRelació d’activitats 2015 • ESPECIAL ENSENYAMENT - EMPORDÀ JUNY 2015\nRelació d’activitats 2015 • ESPECIAL ENSENYAMENT - HORANOVA SETEMBRE 2015\nRelació d’activitats 2015 • 2ª Vetllada Poètica Divendres 16 d’octubre va tenir lloc la 2ª vetllada de poesia organitzada per la nostra Entitat CMF on van participar professors i alumnes de la nostra escola.\nRelació d’activitats 2015 • Conte Luthier Durant el mes de febrer es va fer una audició/conte musical a càrrec de professors de l’escola, un luthier i una narradora per tots els alumnes a partir de 4 anys de l’escola.\nRelació d’activitats 2015 • Concert Ciutat Un any més la OJV va actuar en el concert ciutat. Concert commemoratiu de l’atorgament del títol de ciutat i lliurament de distincions de Figueres, el 19 d’octubre al Teatre El Jardí.\nRelació d’activitats 2015 • Residència Els arcs Col.laboració en els 20 anys d’aniversari de la Residència els Arcs amb una batucada amb els interns del centre el dia 22 de desembre del 2014. Ja es tradició de la nostra escola anar a fer un petit concert als voltants de Nadal per els avis i les àvies d’aquesta residència.\nRelació d’activitats 2015 • Festival: Fem Música El 22 de març la Coral Germanor Empordanesa va actuar al Teatre Jardí en un concert de corals de l’Empordà i el 19 d’abril els alumnes de de l’àrea de música moderna als Aiguamolls de l’Empordà tots aquests concerts dins el marc del festival de música i natura “Fem música”.\nRelació d’activitats 2015 • Guitarrada 2015 Durant el cap de setmana del 14-15 de març els alumnes de guitarra van participar a la 15a edició de la Guitarrada que va tenir lloc a la casa de colònies de Can Pau de Canapost i va concloure amb un concert el 22de març al centre d’arts escèniques “El Canal”de Salt.\nRelació d’activitats 2015 • Concerts als caputxins Durant la setmana de fires, l’orquestra de la nostra escola i el quartet de saxofons van oferir un concert a l’auditori dels Caputxins.\nEmpordà, abril 2015\nPunt Diari, abril 2015\nRelació d’activitats 2015 • Giraconcert Alumnes de piano, violí i cant de l’escola van participar a la 6a edició del Giraconcert havent passat una prova de selecció que en aquesta edició va tenir lloc a la nostra escola, acollint alumes d’altres escoles de música de la ciutat. Els concerts dels alumnes seleccionats, simultàniament, van anar succeint durant els dies 17,18,19 d’abril en diferents auditoris de la província. Els nostres alumnes van actuar el 18 d’abril a l’Auditori Viader de Girona i el 19 a l’Auditori dels Caputxins de Figueres. L’objectiu d’aquest projecte és que els joves músics formin part d’un col·lectiu que comparteix una disciplina molt exigent i alhora gratificant, com és la interpretació musical en concert. La finalitat del Giraconcert és que els alumnes treballin obres a un alt nivell i les puguin executar en públic més d’una vegada, de manera que els permetrà que actuïn en diferents auditoris i en diferents ambients, aprenent el que és fer una gira de concerts.\nRelació d’activitats 2015 • Podium Perelada Alumnes de piano i violí van actuar a Peralada en el Claustre romànic de Sant Domènec el 25 de juliol, on van mostrar un alt nivell interpretatiu.\nrelació de formacions que tenen seu a l’escola de música • COMBOS El Combo o petita formació de música moderna, és la assignatura col·lectiva on convergeixen tots els coneixements que l’alumne ha après , normalment de forma individual, en les seves classes d’instrument, llenguatge i teoria. Té la finalitat de propiciar el desenvolupament de la activitat musical en grup.\nrelació de formacions amb seu a l’escola de música • Coral “Germanor Empordanesa”\nLa Coral Germanor Empordanesa és una secció del Casino Menestral Figuerenc. Els seus inicis es remunten a l’abril de 1914, any de la seva fundació. Després de 46 d’inactivitat, al febrer de 2008, sota la direcció de Claudia Coral, soprano i professora de cant de l’escola, el Casino Menestral recuperà la coral per a tots els aficionats del cant. És un cor mixt que treballa repertori popular i tradicional català i sud-americà, entre d’altres. Des de l’any 2009 pertany a la FCEC, i participa activament en els cicles corals que s’organitzen anualment. S’ha presentat arreu de les comarques de: Alt i Baix Empordà, Gironès, La Selva, Garrotxa, Barcelonès, Sud de França i Pla de l’Estany. Un dels concerts més destacats va ser el maig del 2010, en commemoració dels 80 anys de l’Escola de Música, celebrat dins el marc incomparable del Museu Dalí de Figueres, on gaudí d’ un gran èxit. L’any 2013 celebrà els 5 anys després de la seva recuperació i aquest 2014 va oferir un concert sota el títol: CANTS DES DEL COR. Per commemorà el centenari de la seva fundació realitza la gravació del seu treball discogràfic: 100 anys de coral que tingué la seva presentació oficial el diumenge 25 de gener del 2015 a la Cate. Al mes de maig d’aquest mateix any, el cor va participar en el concert final de La sardana de l’Any 2014 en el teatre Jardí de Figueres estrenant una cantata-suite per a cobla, cor i percussió de Jordi Molina i text de Vicenç Pagès.\nEls diferents butlletins del curs 2014-2015 són: Butlletí nº 23 – de setembre del 2014 a febrer del 2015 Butlletí nº 24 – de març a juny del 2015\nMemòria Escola de Música 2015\nMemòria de les activitats del 2015 de l'Escola de Música del Casino Menestral Figuerenc


Volar en globus: mascaretes, desinfecció i mampares - Diari de Girona\nVolar en globus: mascaretes, desinfecció i mampares\nLes empreses que ofereixen vols en globus també han incorporat mesures de seguretat de la covid-19\nLes empreses que ofereixen vols en globus també han incorporat mesures de seguretat de la covid-19. Després de tres mesos aturats, comencen a reprendre l'activitat amb mesures com l'ús de mascaretes i gel hidroalcohòlic, o la desinfecció de vehicles i cistelles. És el cas de Vol de Coloms de Santa Pau que des de mitjans de juny han aixecat de nou els globus incorporant, a més, unes mampares de plàstic a la cistella. Les ha dissenyat l'empresa fabricant de globus d'Igualada, Ultramagic. La directora d'operacions de la companyia, Neus Lladó, ha explicat que, malgrat no ser obligatòries, hi ha empreses ho han demanat perquè «donen més seguretat» als clients.\nFa poc més d'una setmana que aquesta empresa de la Garrotxa ha reprès l'activitat. L'estat d'alarma també va obligar a abaixar la persiana i ara han començat a «mig gas». El propietari de l'empresa i pilot, Antoni Colom, explica que han començat amb un o dos vols per dia (en temporada alta volen fins a cinc globus) i la previsió és anar incrementant l'activitat a poc a poc però sense ocupar al 100% les cistelles per donar més sensació d'espai (la normativa no els obliga a reduir l'aforament).\nL'empresa, dedicada als vols en globus des del 1992, ha hagut de presentar un ERTO però confia anar incorporant els sis treballadors que té a plena jornada mica mica. El turisme estranger, sobretot francès, només representa entre un 10 i un 20% per al seu negoci i confien que el turisme de proximitat compensi la davallada.\nEls vols en globus es regeixen per la normativa aeronàutica i, per tant, tal i com passa amb els avions, no és obligatori mantenir la distància de seguretat d'un metre i mig mentre s'està volant. Sí que és d'obligat compliment l'ús de mascareta i el rentat de mans així com la desinfecció dels vehicles i cistelles.\nMentrestant, Ultramagic ha reprès l'activitat des de fa unes setmanes. L'empresa va cessar temporalment l'activitat i va demanar un ERTO arran del doble confinament de la Conca i com a mesura de seguretat dels treballadors. El taller, però, va continuar actiu perquè van participar en un projecte de fabricació de mascaretes.\nActualment «costa una mica més» que entrin comandes però actualment estan a "ple rendiment" amb les que han quedat endarrerides per l'aturada d'activitat de la covid-19.


La Generalitat planteja que, després dels nens, puguin sortir aturats, teletreballadors i esportistes - Empordà\nLa Generalitat planteja que, després dels nens, puguin sortir aturats, teletreballadors i esportistes\nInterior dissenya escenaris per al desconfinament gradual\n21·04·20 | 06:30\nLa conselleria d'Interior està dissenyant escenaris per al desconfinament gradual en què avalua diferents condicionants, sense dates concretes, en què preveu que, després dels nens, els propers a poder gaudir de sortides serien aturats, teletreballadors, afectats per un ERTO i esportistes.\nAixí ho han indicat fonts d'Interior, que han ressaltat que aquests escenaris en què treballa Protecció Civil de la Generalitat intenten tenir-ho tot a punt per si, arribat el cas, el Govern espanyol accepta les propostes que li vagi plantejant l'administració catalana per a un desconfinament gradual que porti progressivament a una nova normalitat després de l'impacte del coronavirus.\nSegons les fonts, Protecció Civil, amb l'ajuda de tècnics de diferents àmbits i en permanent contacte amb l'equip liderat per l'assessor de la Generalitat en aquesta crisi, Oriol Mitjà, està preveient com podria ser la sortida del confinament, sempre de forma gradual, i el seu impacte en aspectes que van des de la màxima concreció fins als més genèrics, per definir des de com podran obrir les sabateries fins a què passarà a l'estiu amb les platges o les festes majors.\nUna vegada que el Govern central s'ha mostrat favorable que surtin els menors, els tècnics de Protecció Civil veuen prioritari que els següents a poder-se beneficiar de sortides puntuals siguin aturats, treballadors afectats per un ERTO o teletreballadors, així com esportistes, intentant sempre buscar diferents franges horàries perquè no coincideixin en un mateix espai.\nTambé s'estudien vies per facilitar les sortides de persones que no poden abandonar la seva casa per anar a comprar ni a treballar, com les que tenen una mobilitat reduïda o algun tipus de disminució.\nEls tècnics de Protecció Civil estan avaluant a més les diferents opcions per a la reobertura del comerç, perquè, quan l'autoritzi el Govern, es disposi ja de protocols preparats per establir quins tipus de locals haurien de ser els primers, en quines condicions i amb quin tipus d'espai.\nUn dels escenaris en què treballen és que primer podrien obrir els comerços més petits i de serveis necessaris -com perruqueries i sabateries-, amb controls d'aforament i algunes limitacions d'espai, i posteriorment les de major grandària.\nPel que fa als bars, es contempla la previsió que quan obrin ho facin amb la seva capacitat reduïda a un terç.\nA més, una de les variables que preveu Protecció Civil, segons les fonts, és adaptar la situació en funció de les característiques pròpies de cada municipi, ja que no és el mateix una gran ciutat que un poble aillat.\nEn aquest sentit, una de les opcions que està damunt de la taula, tenint en compte que les fonts apunten que es plantegen la majoria d'escenaris possibles, seria acordar un aïllament invers quan es vagi tornant progressivament a la normalitat per evitar l'entrada massiva de persones en petites localitats en què no hi ha hagut positius de coronavirus.\nD'aquesta manera, s'intentaria crear un "efecte illa", per mantenir fora de perill les localitats que no han tingut cap positiu, si bé aquesta opció presenta algunes limitacions operatives, segons Protecció Civil.\nDel que es tracta, segons les fonts, és d'aprofitar l'experiència de Protecció Civil de la Generalitat en la gestió de les catàstrofes per intentar anticipar-se i tenir els plans preparats per si el Govern central els va autoritzant, sempre en contacte amb l'equip de Mitjà i les conselleries afectades per alguna de les decisions, com Salut o Treball.\nD'aquesta manera, Protecció Civil pretén plantejar-se qualsevol opció sobre el desconfinament per definir-la prèviament amb l'objectiu que quan "s'estrenyi el botó" ja tinguin decidit com s'ha d'actuar, encara que, a causa de la incertesa creada pel coronavirus i als nombrosos condicionants, no treballen amb un calendari fix.\nTot i que no hi ha calendari fix per al desconfinament, sí que hi ha esdeveniments marcats al calendari, com les festes majors o la temporada de platja, de manera que els tècnics ja estan planificant diferents escenaris, en funció de l'evolució de la pandèmia, dels test que s'hagin pogut fer a la població i de la situació en què es trobi el sistema sanitari català, amb l'objectiu de poder definir la seva estratègia en aquest àmbit el més aviat possible.\nSegons les fonts, Protecció Civil està avaluant les mesures que s'han adoptat en diverses zones del món per intentar adaptar a Catalunya les que millor han funcionat.


Calaixeres de disseny Actiu ➤ Botiga en línia oficial ACTIU ©\nComprar una calaixera d'oficina és la solució més indicada per a completar l'espai de treball amb un moble destinat a emmagatzemar documents i arxius, sense renunciar a un disseny senzill i sense perdre espai.\nEls models de calaixeres disponibles en ACTIU s'adapten a la configuració i als canvis en la distribució que poden experimentar l'oficina o la home office. Aquesta opció de magatzematge és fàcil de transportar i no ocupa un gran espai, integrant-se en qualsevol lloc sense representar un obstacle i sense aglomerar les estades.\nVersatilitat i accessibilitat en les nostres calaixeres en línia\nLa polivalència és una de les característiques imprescindibles de qualsevol moble per a oficina a casa. L'evolució dels espais de treball és constatn i, per això, dissenyem i fabriquem mobiliari capaç d'adaptar-se a qualsevol mena d'ambient i a les necessitats de canvi de les persones. Les nostres calaixeres en línia compten amb atributs que els permeten integrar-se en qualsevol entorn, com el seu disseny atractiu i moder.\nD'altra banda, una calaixera no sols ha de complir amb la funció d'emmagatzemar arxius, sinó que a més ha de ser accessible per a qualsevol usuari. Compra en línia les claixeres de ACTIU i gaudeix d'un moble de magatzemarge pràctic i totalment segur.\nBucks, una opció funcional\nEls bucks d'oficina disponibles a la nostra botiga en línia són calaixeres que ofereixen una gran capacitat d'emmagatzematge. Permeten albergar una considerable quantitat de documents sense perdre l'accessibilitat que li atorguen els seus calaixos de ràpid accés i fàcil extracció.\nEls bucks compten amb rodes, la qual cosa maximitza les seves possibilitats d'ús. Es poden situar sota l'escriptori i accedir a ells quan sigui necessari, optimitzant l'espai disponible. També són fàcils de transportar, perfectes per a espais reduïts en els quals es maneja una gran quantitat d'arxius.\nEls models del bucks d'oficina de ACTIU incorporen altres atributs que els fan atractius i de senzill maneig, com el sistema antibolcada, el sistema de bloqueig de calaixos per al transport o la insonorització en l'obertura i el tancament, perfecta per a no perdre la concentració o pertorbar el silenci dels altres companys, especialment útil en els espais de treball oberts.\nSolucions de magatzematge ACTIU, disponibles en línia\nÉs molt comú que un home office no es compti amb el mateix espai d'emmagatzemarge que en una oficina i, a més, no hi hagi armaris en els quals arxivar els documents. Les calaixeres disponibles a la nostra botiga en línia són la solució ideal per a aquests casos, oferint una capacitat d'emmagatzematge superior en entorns de dimensions reduïdes.\nFuncional per definició, es tracta d'un element de mobiliari que no s'ha de passar per alt. En el nostre catàleg tens l'opció de comprar en línia bucks per a la teva llar, amb la garantia d'uns materials de qualitat i un disseny sobri.\nTambé disposem de mobiliari complementari per al teu despatx, com a cadires auxiliars.\nDocumentació segura amb les calaixeres ACTIU\nEn ACTIU fabriquem les nostres calaixeres amb un doble objectiu: oferir un moble en el qual els documents siguin fàcilment accessibles en qualsevol moment i a més, en el qual es mantingui la seguretat.\nPer això, les calaixeres disponibles en línia compten amb diversos mecanismes i prestacions, com a panys forts amb posicionament d'obertura i tancament. Aquest sistema de tancament fàcil d'usar és l'opció ideal que et permetrà mantenir assegurances qualsevol document de treball o personal.\nLes calaixeres i sistemes d'arxiu ACTIU a més d'innovadors, compten amb altres característiques fonamentals com a colors sobris i una estructura adaptable a qualsevol despatx a casa.


No m'hi sé posar • Ràdio Capital de l'Empordà\nNo m’hi sé posar\nQue la tecnologia permet coses màgiques, sí. Que sense els enginys informàtics tot seria molt gris, també. Però ara que m’he convertit en assidu per necessitat d’això que en diem vídeoconferències, puc dir rotundament que no m’hi sé posar.\nSón útils, no ho negaré, sobretot en la malaltia provocada pel coronavirus. Per cinc casos que no vénen al cas, he tingut el coronavirus molt proper al meu entorn. Quan hi ha ingrés hospitalari no hi ha més opció: en estar els pacients aïllats del tot, del tot, se’ls passa una tablet o mòbil i d’allà poden entendre, una mica més, el fet d’estar sols sense família ni acompanyants. Perquè molt s’ha escrit i repetit del fet d’entrar sols, sense gaires explicacions, en unes urgències d’hospital. I sí, és veritat que aquella pantalla dividia plena de cares i sorollets dóna una mica de llum i satisfacció a la tenebra en les esperes d’urgències.\nSi ho traslladem fora del món hospitalari en la crisi que ens ocupa, també hi ha utilitat, no ho negaré.\nUn a Boston, l’altre a Fuengirola, un a Rennes le Chateau i un altre a l’Empordà poden parlar entre ells videogràficament sobre si pujaran o no el preu de del producte que fabriquen.\nAmb el món educatiu, i al món familiar, sempre que sigui oci, és on he comprovat que no estic gens avesat a les videoconferències i que no m’hi sé posar. Tinc un desig enorme que s’acabin perquè arriba un punt en què no saps com posar-t’hi.\nA classe real, a la classe física, som un grup, uns quinze, que mirem a un professor o professora i som quinze que tenim la mirada contra un. A la classe virtual són quinze que mirem un dispositiu, i ens mirem tots a tots. Això, amanit de mil i un sorollets de fons que van entrant, i segons el dispositiu que utilitzis pot ser un carnaval de rio de Janeiro. Estàs a classe virtual agafant apunts com pots, mentre veus ue a un se li cau el mòbil i la imatge va a can pixa, l’altre quan parla es desconnecta, et toca el teu moment de glòria i irromp a l’habitació la teva dona amb bata dient a mi no em gravis, i un canvia cada minut d’habitació perquè aquí tinc més cobertura. En fi, que no m’hi acostumo, que no m’hi sé posar. Coses de l’edat. Si és per temes de salut, no tindré més remei i ho agraïré. Però si és per altres coses, estic desitjant amb bogeria toranar a les abraçades i picades d’ulls presencials.\nArticle anteriorEl Club Rítmica Palafrugell participa en el primer torneig en línia de gimnàstica rítmica de la història\nArticle següentCel variable amb ambient suau


Cuixart demana des de la presó «actuar amb més generositat i sentit d'estat que mai» - Diari de Girona\nCuixart demana des de la presó «actuar amb més generositat i sentit d'estat que mai»\nacn 27.12.2017 | 00:11\nEl president d'Òmnium Cultural, Jordi Cuixart, va explicar als Catalans en una carta signada el dia 21 que després de els eleccions del 21-D «la majoria aclaparadora del sobiranisme demana actuar amb més generositat i sentit d'estat que mai».\nEn una carta escrita des de la presó de Soto del Real i que va publicar aquest diumenge el diari La Vanguardia, Cuixart mostrava la seva satisfacció pels resultats: «Cada cop que se'ns convoca, ni que sigui en unes circumstàncies del tot il·legítimes, el poble de Catalunya no falla mai».\nEl president d'Òmnium Cultural demana a la carta «estar units en la diversitat i no defallir en els grans consensos de país» i, en aquest sentit, es refereix sobretot al «model d'escola catalana», la democràcia i la cultura.\nCatalà, llengua d'acollida\nCuixart remarcava aquesta idea de diversitat recordant que aquest 2018 es complirà el 150è aniversari del naixement de Pompeu Fabra. A més, recordava que el català ha estat la llengua d'acollida de milers de catalans vinguts d'arreu: «Aquí no s'ha demanat mai cap renúncia, sinó tot el contrari, tota suma enriqueix, ens fa més lliures».\nEl president d'Òmnium Cultural acaba la carta recordant els «temps durs que estan vivint els empresonats i les seves famílies, especialment aquests dies de Nadal», però tot i així envia un missatge d'esperança per «superar aquesta adversitat».


5 min. Pequín 19/08/2018 22:31\n651x366 Un home treballant en una construcció en una nova zona residencial de Pequín, que té uns 21 milions d’habitants. / T. PETER / REUTERS Un home treballant en una construcció en una nova zona residencial de Pequín, que té uns 21 milions d’habitants. / T. PETER / REUTERS\nL’ambiciosa meta del govern de Xi Jinping per al 2020 és treure trenta milions de xinesos de la pobresa extrema, que es concentra en el món rural. Solucions: inversions en infraestructures, desenvolupament d’indústries i, fins i tot, desplaçaments de població. No és un projecte fàcil. La pobresa al camp es concentra en zones de difícil accés, on no han arribat serveis bàsics com l’electricitat o l’aigua, i de vegades maltractades per fenòmens naturals com ara inundacions o sequeres. En algunes regions la pobresa es pot qualificar d’endèmica. Per això el govern intensifica la seva campanya per aconseguir convertir la Xina el 2020 en una societat “moderadament desenvolupada”, la promesa de Jinping quan va arribar al poder el 2012. En l’últim pla quinquennal -2016-2020- es va establir com a prioritat treure prop de 50 milions de persones de la pobresa extrema, les que viuen amb menys d’un dòlar al dia i es concentren a les àrees rurals.


Bereshit: la reconstrucció de Barcelona i altres mons: El alegre Paralelo: oci i misèria\nEl Teatre Español i l'Arnau l'any 1973. Foto: Francesc Català Roca\nEl alegre Paralelo és un document històric i social de primer ordre. Comença amb un resum sobre imatges fixes del que va ser el centre neuràlgic dels espectacles populars barcelonins. Aquell Paral·lel de finals del segle XIX i del primer terç del XX, que estava plegat de teatres, cinemes, cafès i locals de tota mena, i que conformaven la major part de l’oferta d’oci de Barcelona, com ens mostra l'exposició del CCCB El Paral·lel, 1894-1939. Barcelona i l'espectacle de la modernitat, que atura la mostra amb el final de la Guerra Civil, i de la qual en podem veure la continuació a El Paral·lel: del circ al burlesque.\nDel 23 d'octubre de 2012 al 24 de febrer de 2013 el Centre de Cultura Contemporània de Barcelona (CCCB) presentarà l'exposició El Paral·lel, 1894-1939: Barcelona i l'espectacle de la modernitat.\nEtiquetes de comentaris: Atracciones Apolo , Barcelona , BCNVídeo , cine , cultura popular , Enric Ripoll-Freixes , fires i atraccions , Josep Maria Ramon , memòria , Paral·lel , vídeo\nSícoris 06 de juny, 2012\nNo sé si vaig errada,però crec que aquest documental el va emetre BTV no fa gaires anys.\nMoltes gràcies per la informació i també per les teves reflexions.\nEnric H. March 07 de juny, 2012\nSícoris, potser sí que el van emetre. De fet se'n va fer una edició que no sé si encara es pot trobar. Ja informaré perquè anava acompanyat de més material molt interessant.\nEastriver 06 de juny, 2012\nQuè interessant... No sóc a casa meva i et consulto amb una connexió de 'Ajuntament, o sigui que va molt lent i no puc veure el reportatge, es talla... O el tros de reportatge. A mi m'indica que dura 23 minuts amb 42 segons per la qual cosa no deu ser el documental sencer, no? Seria interessant poder-lo veure. Potser a youtube hi està complert...\nSempre he sentit una mena de fascinació pel Paralelo, pels teatres, pel cafè Español, pel barri chino, per Sant Pau.. Estarem atents al CCCB a la tardor.\nRamon, el vídeo està sencer. El metratge original no es correspon amb el vídeo pel format. Si busques a YouTube trobaràs aquest mateix arxiu.\nCompartim aquesta fascinació. Aquell era un món molt particular. Vaig viure les acaballes amb una certa intensitat. Però això és material per a les meves memòries ;)\nJúlia 07 de juny, 2012\nEl documental l'hem passat en diferents ocasions al barri -Poble-sec- i tot i el seu gran interès comparteixo algunes crítiques que li han fet diferents habitants del Paral·lel d'aleshores, mostra una visió parcial d'una realitat molt més diversa, de fet només se centra en un trosset de l'avinguda, la més propera al Barri Xino. L'Hora era el cinema més de patacada que hi havia. És un documental crític però també mirat una mica des de la visió del 'visitant', no sé si m'explico. Hi havia un Paral·lel molt més familiar que no hi surt o hi surt molt poc.\nJúlia, és evident que hi havia un altre Paral·lel però no era això el que li interessava mostrar a l'Enric Ripoll-Freixes. El documental posa la mirada i l'èmfasi en la realitat que s'amagava en el discurs oficial del Règim; el posava precisament en la idea que existia un altre món que vivia en la misèria en una societat que ens la pintaven com a moderna, d'aquí la ironia tant en el discurs com en el muntatge de les imatges.\nI aquesta realitat miserable no era la més crua. Aquí només se'ns mostra la que sortia al carrer perquè li toqués l'aire. Les coses que vaig tenir l'oportunitat de veure i viure en els bars, en les cases de lloguer d'habitacions, les converses amb prostitutes i les històries esgarrifoses que em van explicar superen el que es pot veure en aquest documental. Hi ha imatges que no podré esborrar mai i olors que tinc gravades a les narius.\nAquest escenari era compartit amb veïns i famílies que vivien una vida "normal", però que en la majoria de casos no coneixien l'altra realitat, senzillament perquè no era el seu món, per molt a prop que el tinguessin.\nEl cinema Hora era el de més patacada, com tu dius, però la resta no eren gaire diferents pel que fa a la vida que s'hi feia dins. Entre butaques s'hi feien transaccions de tota mena, i anar als urinaris era fer una baixada als inferns. El mateix es pot dir de les atraccions Apolo, fantàstiques i meravelloses. No explicaré ara els negocis que s'hi feien: tot el que hagis pogut sentir multiplica-ho per deu. A la sala, als lavabos, als billars.\nEn el Paral·lel aquests submón estava magnificat perquè s'hi concentrava una gran quantitat d'oci, però tampoc era gaire diferent al que es donava a altres llocs de la ciutat.\nEn fi. La del documental és una visió parcial, sí. Però era aquesta la que es volia donar.\nPer televisió,imagino que per BTV, l'han passat més d'una vegada, per cert.\nPel que fa a la difusió del documental, hi ha molt a dir. Cert que ha estat disponible i s'han fet projeccions locals com les que esmentes; i BTV també l'ha programat. Però no ha arribat gaire lluny.\nQuan parlo de la clandestinitat i la irregularitat en la seva distribució em refereixo que en el seu moment no va tenir la sortida que sí tenia "Tierra sin pan", de Buñuel, o "Lejos de los árboles" (1963-1970), de Jacinto Esteva. Totes dues, però sobretot la d'Esteva, tracten el mateix tema: l'alteritat; mons que conviuen malgrat fer-ho amb normes pròpies que estan en el marge, en la frontera d'allò que la societat considera acceptable.\nEsteve, però, va poder estrenar (Alexis, 1972); Ripoll-Freixes, no. No va tornar a dirigir; el documental va quedar marginat i no va arribar mai a un públic més ampli.\nA més, el metratge de la pel·lícula ha estat diverses vegades vampiritzat i s'han aprofitat escenes per fer publicitat i per a altres pel·lícules ("Mónica del Raval", de Francesc Betriu, per exemple). Tot això fa que la circulació del documental sigui encara més precària.\nMiquel Pucurull 07 de juny, 2012\nMagnífic, Enric. Com ens tens acostumats. Estàs fent una feina extraordinària per activar-nos la memòria als que tenim anys. I per mostrar el que ha passat als joves.\nL'enhorabona, una vegada més.\nGràcies, Miquel. Ja saps que si tens alguna cosa a afegir només m'ho has de dir.\nLior 07 de juny, 2012\nAvui hem fet les fotos, de qualitat mitja baixa tirant cap a nula, ja les repetirem un altre dia, a un dels gots eròtics.\nQuan els hagin descarregat a l'urdi i me'ls menviïn i ja els faré córrer.\nFantàstic, Lior! Quan ens les passis les farem lluir a la Galeria X.\nMr. Aris 08 de juny, 2012\nEl Paral·lel es potser el barri que més es degrada, sobretot a partir de les olimpiades quan tanca el Molino...L'Arnau està a punt de derribar-se, res a veure en el que havia estat\nEnric H. March 08 de juny, 2012\nAris, la frontera del Raval sempre ha estat un lloc maleït, i després de la guerra, encara més. Era la part del darrere d'un carrer que va ser brillant, que es va tornar decadent i que ara sembla que torna a veure la llum. La Sala Apolo i El Molino aixequen cap; l'Artèria també. Però el que no s'ha de permetre mai és que desaparegui l'Arnau!\nToni 06 d’octubre, 2013\njo vaig treballar al teatre nou i el ambient a aleshores era mara-vellors.amb el teatre apolo,amb la Taina y el Luis cuenca i al Colsada.quim temps!!!!!\nToni, m'agradaria poder-me posar en contacte amb tu per parlar del Teatre Nou. Si et va bé, escriu-me a bereshit.bloc@gmail.com


Portada > Traduccions de la literatura catalana > Montserrat Roig > Els catalans als camps nazis (1977)\nAquest és, sens dubte, el llibre més impactant de Montserrat Roig. A banda d’oferir una mostra excel·lent de la pràctica periodística de l’autora, constitueix un document pioner i de primer ordre per conèixer l’experiència dels republicans en els camps de concentració nazis durant la Segona Guerra Mundial. L’obra, publicada el 1977, recull tots els testimonis a què Roig va poder accedir i els ordena en un text escrit a favor de la memòria històrica i que aspira a un objectiu definit: començar a trencar el silenci imposat pel franquisme als qui, després de la derrota de 1939, van haver de patir l’infern de la deportació.\nMontserrat Roig presenta Els catalans als camps nazis com la coordinació dels diversos testimonis dels ciutadans dels Països Catalans que van ser deportats a un camp de concentració entre 1939 i 1945. Impulsat per l’historiador Josep Benet i redactat per l’autora entre 1973 i 1976, el volum vol donar veu a tots aquells que, per motius polítics i històrics, es van quedar sense la possibilitat de veure ni tan sols reconegut el seu sofriment i de compartir una experiència de per si inenarrable. El compromís polític, social i cultural que caracteritza Roig com a escriptora deriva, aquí, en l’elaboració d’un text certament documentat i que procura contrastar les dades, però que en cap moment no persegueix una suposada objectivitat històrica. Al contrari, es tracta d’un text ple de passió i que no amaga el posicionament ideològic, personal, de qui l’escriu: una Roig plenament identificada amb el dolor dels supervivents i profundament revoltada contra el nazisme i la injustícia posterior de les anomenades democràcies europees.\nEls catalans als camps nazis s’estructura en tres parts que segueixen l’ordre cronològic dels fets, des del final de la Guerra Civil el 1939 i el pas a França dels republicans fins a l’alliberament dels camps per part de les tropes aliades i les dificultats i el desengany que van venir després; passant, naturalment, pel relat del dia a dia dels deportats (a Mauthausen sobretot, el seu nefast destí principal). Tanca l’obra un apèndix que inclou les llistes dels morts catalans, dels morts procedents d’altres territoris de l’Estat espanyol i d’aquells que, tot i no tenir la nacionalitat corresponent, s’havien establert a Catalunya. Un annex, aquest, utilíssim i esfereïdor, que també incorpora altres llistes de deportats (com les dels que van ser traslladats de Mauthausen a altres camps, per exemple).\nLa part central, dedicada a la vivència directa del terror nazi, resulta escruixidora, i imprescindible per a qualsevol persona interessada en el passat i la història recent d’Europa. Però també ho són, d’escruixidors i imprescindibles, el relat de l’èxode i el del final de l’experiència dels republicans als camps. En el primer cas, pel que va sumar-se a la duresa de la derrota de 1939. En el segon, perquè després de viure el malson concentracionari, els supervivents van haver de comprovar no només que Franco continuava al poder, sinó que el trauma de la seva experiència sovint generava, arreu, incredulitat, reticència, escepticisme, incomprensió... I acabava perdent-se, moltes vegades, en l’oblit. Excepte, és clar, per a ells, com en el cas de tots d’aquells que no se la podrien treure mai més del cap ni del cos.\nJa ho escriu Montserrat Roig al final del llibre: «Mentre que de la Guerra Civil ens han arribat notícies, falsejades o no, a les noves generacions, sobre els camps d’extermini nazis planava un silenci total. Semblava que no haguessin existit mai republicans víctimes del nazifeixisme alemany. Fins al 1968 no hi ha cap nota oficial sobre els morts espanyols als camps nazis. Si algun deportat pregunta sobre la seva situació als organismes oficials, aquests li contesten que tot està en estudi. Fins al 1974, el govern espanyol no ha tramès cap certificat de mort al camp de Mauthausen». Vet aquí, doncs, el sentit d’aquesta obra horrorosa i simultàniament tan necessària, que va obrir camí en la recuperació d’una part terrible de la nostra història i que, tanmateix, es clou amb un missatge optimista: cal no renunciar a l’ideal d’un món lliure i just. Els deportats, malgrat el que havien viscut, no van deixar de creure mai que aquest món era possible. I aquesta és, segons l’autora, la seva gran lliçó per a les generacions posteriors. No podem estar-hi més d’acord.


La gallina mallorquina és una gallina pròpia de l'illa de Mallorca, molt semblant a la resta de gallines dels Països Catalans. És l'aviram típic de la pagesia mallorquina amb una gran capacitat per sobreviure amb el que troba pels voltants del galliner. Les gallines es posen lloques amb facilitat i solen surar una part considerable de la llocada.\nEl seu comerç ha estat vinculat a l'economia casolana amb una aptitud mixta, ja que la seva grandària i posta són acceptables dins les races locals. Té tendència a covar i un bon comportament matern. El cens de la població va augmentant, malgrat es pugui afirmar encara que la raça està en perill d'extinció, degut als pocs nuclis de selecció en puresa existents, que treballen més en sentiment de col·leccionista, que d'autèntics productors casolans d'aviram. L'actuació de l'Associació d'Aviram de les Illes Balears ha estat decisiva a l'hora d'aconseguir la fixació del morfotipus i a les darreres mostres organitzades on s'han pogut veure exemplars d'aquesta raça, és evident el nivell de millora experimentat d'ençà que es va fixar l'estàndard d'aquesta varietat, el que fa preveure l'èxit en la selecció si segueixen aquest camí.\nÉs un ocell de tipus mediterrani, similar a altres poblacions que es troben voltant la conca mediterrània espanyola, amb les diferències pròpies que dóna la insularitat. Races molt semblants a la mallorquina les trobem al llevant de la península Ibèrica, com la penedesenca, la murciana, l'alacantina... Els diferents autors consultats afirmen que és molt difícil determinar l'inici de la seva presència a Mallorca, però sí que està comprovat per les troballes arqueològiques, que ja hi era present a l'època talaiòtica, quan encara aquest tipus d'ocell no era conegut a la zona occidental de la península Ibèrica.\nÉs un tipus d'ocell valent, elegant, rústic i de creixement lent. Amb cresta senzilla i sense doblegar en les gallines. Les orelletes són blanques i el plomatge, d'uns colors vistosos, és cenyit. La varietat més difosa és la rossa o de color de palla, també anomenada color de blat. La producció mitjana d'ous, malgrat que varia amb les condicions d'explotació, se situa sobre les cent unitats per any. El seu pes és de 55 grams, com a mínim, i la closca és de color crema.\nEs pareix al gall, tenint en compte les diferències sexuals. La cresta es manté dreta i és petita, amb la part posterior separada del cap o lleugerament caiguda en les gallines velles o que coven. Les orelletes petites i els barbons curts i ben separats. La coa és més aviat petita.\nColor blat, palla o rossaModifica\nNegre amb el mantell del gall platejat (Abedul, Birchen)Modifica\nNegre favat amb el mantell del gall platejatModifica\nImatges gallina mallorquinaModifica\nObtingut de «https://ca.wikipedia.org/w/index.php?title=Gallina_mallorquina&oldid=22188184»\nLast edited on 29 oct 2019, at 04:09


PSC Calafell: El Consell Nacional del PSC ratifica 75 candidats municipals escollits a través de primàries, entre ells el de Calafell\nEl Consell Nacional del PSC ratifica 75 candidats municipals escollits a través de primàries, entre ells el de Calafell\nEl Consell Nacional del PSC ha aprovat aquest dissabte, 26 d'abril, el manifest electoral per les eleccions europees i ha ratificat els 75 candidats i candidates a alcalde i alcaldessa que el partit ha escollit a través de primàries. Entre ells, el de Calafell, Ramon Ferré.\nEn aquesta reunió, el primer secretari del PSC, Pere Navarro, ha destacat que “les eleccions europees i municipals significaran en canvi de cicle, que els socialistes tornarem a les institucions a fer polítiques d’esquerres, d’oportunitats, de recuperar els drets que la dreta ens ha retallat”; “podem començar a posar fi als governs de dretes, a Europa, a Espanya, Catalunya, als municipis, i començarem a governar les esquerres”.\nEl líder dels socialistes catalans ha posat en valor els diferents processos de primàries que ha endegat el partit per escollir els seus candidats i candidates municipals i el cap de llista del PSC a les eleccions europees i ha assegurat que l’exercici de “transparència i radicalitat democràtica” al que es va comprometre en el darrer Congrés “és imparable”. “Les primàries han vingut per quedar-se", ha dit, com també noves propostes per acostar la política a la gent, com la proposta de llei electoral per a Catalunya que el PSC ha fet aquesta setmana. Finalment, Navarro ha reivindicat “la força i l’orgull de ser socialista” per afrontar els propers processos electorals i ha demanat “força i convicció” a peu de carrer per fer arribar els valors del PSC.\nEtiquetas: Calafell, candidat, eleccions, eleccions municipals, primàrires, PSC, ramon ferré\nEl Consell Nacional del PSC ratifica 75 candidats ...\nEl PSC es troba a l'estació amb els calafellencs q...\nQuè cal fer per a millorar Segur?\nVeniu a celebrar el Dia del Treball\nEl PSC de Calafell es reuneix amb les forces sindi...\nJornada dedicada a l'ocupació\nAcord per BCN World


CLIXÉ | la cambra fosca\n← Segones parts …..\nCuriosa la màgia de tots els principis\nLlàstima que en la majoria dels casos no sabem gaudir del moment\nfa temps que m’he afeccionat a la lectura de blogs\nI dins la meva perspectiva , faig una mica la comparació al mon del xat .\nEls inicis als xats son impactants i sorprenents\nNo coneixes ningú , vas llegint el que diu la gent en públic\nDeixes volar l’imaginacio , fas els personatges a mida amb les dades que dona cada nick .\nTímidament ,(al menys en el meu cas) anava fent petites intromisions\nPensant que mai seria part d’aquell mon , que cada cop m’agradava mes\nHi ha nicks que son els mes “populars” i la resta els segueixen .\nFormant un cercle tancat difícil d’accedir .\nMai he tingut afanys de protagonista , així que no formar part de l’elit , no era un problema per mi .\nTot i que quan portes temps la cosa va canviant la gent et coneix , i el rol canvia .\nno saps ben be com , però un dia ets allà en mig de tots ,i quasi patint mes que gaudint ser un dels elegits\nDisfrutaba molt imaginant i magnificant cada personatge , com si llegís un llibre interactiu .\nAra em passa amb els blocs , es cuiros i gratificant .\nveure reflectits molts cops els teus pensaments ,sintetitzats i ben relatats en la majoria dels casos.\nMoltes vegades escric comentaris que acabo esborrant ,\nPotser per gaudir de la màgia del principi , per seguir imaginant que hi ha darrera cada bloc ,\nno trencar la màgia ni per un petit comentari ,\nmolts cops no m’en puc estar doncs el meu tarannà es força extravertit .\nEm fan passar un bon moment i sento que l’he d’agraïr,\nSi reps un comentari es una alegria ,\nNo puc negar-ho\nsuposo que així comença l’addició al bloc\nem vaig emocionar en veure aquí en el meu un comentari de benvinguda .\nDe la persona que tant i tant de temps he llegit ,\nque quan no tenia ni pensaments de fer un bloc , tenia el seu link a favorits i cada dia desprès de llegir els mails com un ritual anava a llegir el seu bloc\nfresc divertit ple de sentiments i emocions\n.Per mi un dels mes treballats amb el cor sense afanys de protagonisme i de les que s’ha trobat amb la presio de la gloria sense saber com .\nAltres amb una qualitat literaria ,magnifica que et fan pensar en lo mal repartit que esta el mon i que gent que la maleida caixa tonta fa populars publiquen un reguitzell de porqueries i es queixen de lo dur que es Sant Jordi patint de no luxar-se el canell signant milers de llibres\nmentre es perd gent molt valida en l’anonimat , o tenim la sort d’engantxar el seu bloc i poder’ne gaudir.\nAltres que veus que estan pensats i treballats per formar part del ranking dels mes comentats i mes llegits , els quals tambe valoro molt doncs ha de ser una presio constant sorpendre diariament als visitants Pasar de tot i fer creure que et sents superior a la resta …..\nEls Pilotes ,que deixen comentaris a dojo per entrar dins el cercle que veus que pagarien i tot .\nEls tendres …. els blocs que desprenen tendresa , traspuant la necesitat de comunicacio. Be……. aixo ja m’esta quedant com l’anunci de la coca cola així que per avui !prou!!!\n2 comentaris a l'entrada: CLIXÉ\n9 Agost 2006 a les 12:09\naixò dels blocs va i bé com totes les modes. Jo portava una època una mica de desencís, però a la feina estic tan avorrida que em llegeixo pràcticament tots els posts que es van publicant. No havia anat a parar mai en el teu i m’ha agradat com has definit tot aquest món blocaire!\n10 Agost 2006 a les 14:57\nCarai defineixes molt bé això del començament en aquest món digital. Tens raó quan ho intentes analitzar des de fora. Però a dins es creen aquells lligams que no saps perquè et porten a llegir sempre uns determinats blogs i només comentar en uns altres. A mi em va fer gràcia quan estava explicant a una “externa” cada un dels blogs que llegeixo. Aquest per això, aquesta és una noia q…, aquest parla de poítica però …, l’altra fa poesia… i sentint-me bé només de fer-ho.


Jorge Lorenzo guanya a San Marino i posa emoció a la categoria reina\nEl mallorquí venç en solitari i manté l'esperança de revalidar el títol mundial davant un Márquez molt combatiu que acaba segon. Pedrosa completa el podi\n3 min. Barcelona 15/09/2013 14:45\nJorge Lorenzo ha guanyat el Gran Premi de San Marino de MotoGP i manté viva l'esperança de revalidar el títol mundial. El pilot de Yamaha ha fet una cursa excel·lent, amb una bona sortida i totes les voltes en solitari, per creuar la línia de meta tot sol. El segon classificat ha sigut Marc Márquez, mentre que el podi l'ha completat Dani Pedrosa.\nEl pilot mallorquí ha estat el millor a la sortida i de seguida s'ha situat líder al primer revolt. Ja no ha abandonat aquesta posició de privilegi fins al final de la cursa, i ha creuat la bandera de quadres en solitari i amb molta superioritat. De seguida ha agafat distància respecte als perseguidors, uns dos segons als primers girs, i ja no ha abaixat el ritme fins al final. Només en l'últim terç ha vist perillar aquesta posició, quan Márquez ha fet un intent per acostar-s'hi, però ha sabut accelerar a temps i impedir qualsevol ensurt.\nAl darrere, la lluita ha estat entre Márquez, Pedrosa i Rossi, si bé l'italià ha quedat descartat de seguida per a la lluita per la victòria. Tot i que ha aprofitat un error de Márquez per situar-se tercer, poques voltes després el de Cervera l'ha superat i s'ha quedat sol en la quarta posició, en què ha creuat la línia de meta.\nMárquez i Pedrosa s'han disputat la segona i tercera posició, amb una batalla que ha acabat guanyant el de Cervera. Després de superar Rossi, Márquez ha avançat com un tro Pedrosa i semblava fins i tot que podia amenaçar la victòria de Lorenzo. Però els pneumàtics ja estaven una mica gastats pel doble error que havia comès amb anterioritat –dues passades de frenada al tram inicial de cursa– i s'ha hagut de conformar amb el segon lloc.\nPedrosa l'ha avançat a falta de set voltes, però el de Cervera novament ha recuperat el segon lloc i ha acabat sumant 20 punts que el mantenen líder del Mundial. Tanmateix, el certamen està viu, ja que malgrat els 253 punts del 'rookie' de la categoria reina, Lorenzo i Pedrosa el segueixen a 34 punts. És molta distància però queden encara cinc curses per disputar-se.\n'Jump start' d'Aleix Espargaró\nL'altre nom propi del dia ha sigut Aleix Espargaró, que sortia sisè i per uns instants ha rodat en la quarta posició. Però el pilot de Granollers ha fet un 'jump start' a l'inici de la prova, ha arrencat abans que el semàfor es posés en verd, i ha rebut la sanció pertinent, que l'obligava a passar pel 'pit lane' a baixa velocitat.\nTot i aquesta circumstància, Aleix Espargaró ha continuat en cursa i ha acabat en 13a posició, entrant als punts, i mantenint el liderat de la subcategoria CRT.


A qui s'adreça: Alumnes d'educació infantil: P2, P3, P4 i P5 Descripció: Activitat on coneixerem el Titanosaure i d'altres espècies que van conviure amb ell. Tot això amb dinàmiques molt divertides on els nens en són els protagonistes.\nA qui s'adreça: Alumnes de 2n cicle d'educació infantil i cicle inicial d'educació primària. Descripció: A partir del conte sobre un petit hàmster que demana a la seva àvia que li expliqui com eren els seus avantpassats, mirarem d’entendre el concepte d’evolució i la diversitat de micromamífers. Activitat adequada per persones amb dificultats visuals.\nA qui s'adreça: Alumnes de segon cicle d'ESO, batxillerat i formació professional. Descripció: Primer de tot coneixerem alguns primats antropomorfs del nostre museu i a partir de l'estudi de diferents primats fòssils, mirarem d'entendre el procés evolutiu que ha portat cap a l'aparició de la postura dreta en la nostra espècie.


alcaldes.eu | Ros fa una crida als partits polítics a separar la Diada de l'inici de la campanya electoral\n07.09.15 - LLEIDA • Segrià\nL'alcalde de Lleida, Àngel Ros, ha fet una crida als partits polítics, entitats i institucions a separar l'inici de la campanya electoral del 27S de la Diada. Les eleccions, ha assegurat, són un espai de "confrontació ideològica". En canvi, la festa nacional és una festa d'unitat, ha dit, en què els catalans "mostrem l'amor cap al nostre país, la nostra llengua, la nostra cultura i les nostres institucions".\nLa Paeria repartirà 7.000 metres de senyera entre els veïns i animen als lleidatans a penjar aquesta bandera al balcó l'11 de setembre, tal com faran a l'Ajuntament. L'alcalde també ha anunciat que les entitats que ho vulguin podran seguir fent l'ofrena floral de l'11 de setembre al Roser.


Pèrgola de recàrrega per a cotxes eco-sostenible amb plaques solars i fusta - Pallars\nPèrgola de recàrrega per a cotxes eco-sostenible amb plaques solars i fusta\nPallars, arquitectura amb fusta\nPallars és una empresa familiar, jove i emprenedora, amb més de 20 anys d’experiència en el sector de la fusta. Comencem al Pirineu de Lleida enmig d’un paratge natural de boscos i muntanyes, conscients de la sostenibilitat de l’medi que envolta i amb un fort arrelament a aquesta terra.\nLa nostra activitat està basada en l’enginyeria, fabricació i muntatge de tot tipus d’estructures i cases de fusta aconseguint una qualitat en el producte final, un servei ràpid i precís, amb la màxima serietat i compliment.\nDes Pallars Fustes t’oferim un producte exclusiu, especialment pensat per a tu i les teves necessitats, un producte ecològic que cobreix les necessitats de recàrrega dels cotxes elèctrics actuals d’una manera molt més econòmica, amb plaques solars i fusta.\nLa pèrgola amb fusta Eco-Sostenible, t’aportarà:\nUna estructura de disseny amb el teu estil desitjat incorporant la fusta com a material noble i ecològic per excel·lència.\nPunt de recàrrega via Web, comoditat de gestió online.\nProducció per a tota la vida d’energia elèctrica.\nLa utilització de la fusta com a material ecològic, natural i transpirable juntament amb l’energia solar, ens permet crear una sinergia perfecte per a la disminució de l’efecte hivernacle aconseguint un món més ecològic, net i sa.\nLa nostra Pèrgola amb fusta, Eco-sostenible neix de la necessitat d’integrar la sostenibilitat en el nostre propi dia a dia i poder fer realitat la capacitat elèctrica, com a font d’energia cent per cent renovable. Tot això conjuntament amb:\nUna estructura de fusta dissenyada segons la normativa vigent com a pàrquing de fins a dos automòbils de grans dimensions.\nEstructura de pilars paral·lels per poder modificar l’orientació depenent de la cara sud del lloc on s’ha d’ubicar. Els panells sempre van orientats a cara sud per aconseguir una màxima eficiència del conjunt solar.\nEstructura reforçada per a poder suportar inclemències meteorològiques.\nEstructura de fusta autoprotegida mitjançant grans voladissos en el conjunt solar.\nEstructura de fusta protegida amb lasurs de nova generació que donen l’opció de pigmentar amb qualsevol color de la gamma dels estàndards més usuals.\nEstructura de panells solars que fan de cobertura i aixopluc per als automòbils.\nFormació mitjançant 18 panells solars que donen una potència elèctrica de 6 kWh a xarxa directament per l’autoconsum. Aquesta energia dóna el seu pic més alt a l’hora de màxima radiació solar. Aquesta és una energia neta, generada pel sol, que ens aporta a la nostra llar aquesta energia per l’autoconsum. Uns 8100 kWh generats anualment i per a tota vida.\nIncorporació d’un carregador de nova generació per a la possibilitat de càrrega de dos vehicles elèctrics amb paral·lel. La nostra empresa recomana disposar de 63A amb trifàsica, per tal de poder aconseguir la càrrega màxima permesa per a cotxes elèctrics Tesla o similars, que serien uns 42 kWh de potència, amb càrrega trifàsica, amb una connexió Mennekes Tipus 2. Si tenim dos automòbils carregant simultàniament, la potència serà de 22 kWh per vehicle. Sempre es descomptaria d’aquestes dades, l’electriciat generada pel conjunt solar.\nEl carregador disposa d’un sistema de localització Web com a punt de recàrrega de vehicles elèctrics, facturació directament a propietari de la càrrega i informació de l’estat de disponibilitat al moment, via online.


Accessibilitat | Memòria de la Terra\nPrograma Leader Menorca\nArxiu imatge i so de Menorca\nActituds i Valors\nPúblic a qui va dirigit\nDidàctica de la sal\nEntrevista Jordi Pons\nEntrevista Vicent Daroca\nEntrevista Silvino Cano\nEntrevista Margarita Pons\nEntrevista Joan Mercadal\nEntrevista David Carreras\nDocumental històric sobre la sal\nMemòria de la Terra\nRecuperant el patrimoni del paisatge econòmic\nUn estudi sobre els espais naturals a Menorca i els oficis, actualment perduts, que s'hi duien a terme. El cultiu de l'arròs i la collita de la sal marina.\nEl lloc web www.memoriadelaterra.org ha estat desenvolupat amb l’objectiu de garantir l’accés universal al major nombre possible d’usuaris i usuàries, seguint uns criteris de disseny i programació el més accessibles possible.\nAquests criteris es basen en les recomanacions WCAG/WAI del World Wide Web Consortium (W3C), consorci internacional que s’encarrega de la supervisió de las tecnologies i estàndars d’Internet.\nIgualment, el codi font d’aquest lloc web s’ha desenvolupat utilitzant les tecnologies HTML 5 i CSS3, recomanades pel W3C per a una correcta visualització independent dels dispositius de navegació i una adequada separació entre estil i contingut.\nExcepcions a l’accessibilitat\nPer impediments tècnics, requeriments de les aplicacions utilitzades, i procesos d’adaptació a estandards de progamació, alguns continguts oferts en el lloc web podrien no complir les pautes d’accessibilitat anteriorment comentades.\nNo obstant, si vostè troba algun problema d’accessibilitat o vol fer algun comentari o suggeriment sobre aquesta matèria, no dubti en posar-se en contacte amb nosaltres utilitzant el formulari de suport a l’usuari que pot trobar a la página d’inici.\nAquest projecte ha estat estalonat i finançat per:\nTots els drets reservats per Aladern


Un doblet de Steven permet al Palamós sumar un punt - Diari de Girona\nUn doblet de Steven permet al Palamós sumar un punt\nEl fort vent va penalitzar els de Salamero a la primera meitat situant un 0-2 en el marcador\nramon ribas 03.02.2019 | 23:53\nUn doblet de Steven permet al Palamós sumar un punt Diari de Girona\nEl Palamós va ser capaç d'empatar un 0-2 en contra després d'un mal inici dels baix-empordanesos. La primera meitat, el fort vent que bufava al Municipal de Palamós va provocar mals símptomes ofensius al conjunt local generant molt poc perill a la porteria de Zorrilla. El Tona va aprofitar el vent a favor, cosa que els va permetre portar el control del joc i gaudir d'ocasions clares. A la primera arribada, l'expalamosí Javi Revert va obrir la llauna a partir d'una centrada d'Éric per situar el 0-1 en el marcador. Pocs minuts més tard va arribar el segon del conjunt osonenc, als vint minuts fruit d'una errada garrafalde Lucas Allende.\nA la represa, va haver-hi un canvi radical i el Palamós va estar a un pas de la victòria. El colombià Steven va ser l'heroi dels locals realitzant un doblet (m.51 i 65). En el tram final de partit, Adri i Genís Balaguer van disposar de dues clares ocasions que haguessin significat el 3-2 en el marcador.\nAmb aquest resultat, els palamosins van trencar la ratxa de dues victòries consecutives tot i que segueixen tercers a la classificació on retallen un punt al Girona B, que va perdre per la mínima a camp del líder, el Vilassar.


Comença amb èxit el Marketplace virtual del projecte CLAMTEX - AEI Tèxtils\nComença amb èxit el Marketplace virtual del projecte CLAMTEX\nMés de 140 participants s’han registrat al Marketplace virtual del projecte CLAMTEX: Cap a la indústria 4.0 al sector tèxtil que va començar el passat dimecres, 20 de gener, amb el primer webinar.\nL’esdeveniment està organitzat pel Partenariat Estratègic Europeu de Clústers per a l’Excel·lència, CLAMTEX – Cluster management towards excellence in Advanced Manufacturing and Textile Industry. El webinar celebrat el dia 20, va ser el primer d’una sèrie de 6 sessions virtuals interactives per tal de promoure l’adopció de la Indústria 4.0 al sector tèxtil.\nEl primer webinar va incloure una presentació general del projecte CLAMTEX a càrrec del Josep Casamada, de l’AEI TÈXTILS, com a coordinador del Projecte; una revisió del programa de la sessió a càrrec de Maria João Samudio de PRODUTECH i la benvinguda de l’amfitrió del Marketplace, Felipe Carrasco com a president d’EU-TEXTILE2030 EEIG.\nLa segona part del webinar va constar d’un debat moderat per João Nuno Oliveira de CITEVE, amb presentacions inspiradores sobre el procés de transició digital:\nFull de ruta cap al futur, a càrrec de Željko PAZIN, de la European Factories of the Future Research Association,\nMicro fàbrica digital, a càrrec del Institute of Textile Technology and Process Engineering (DITF)\nHauria de quedar-me o seguir? – fabricació de transició al segle XXI, a càrrec de Joachim Hensch, Director de Transició, mentor a Joachim Hensch Consulting.\nLa sessió va finalitzar amb una presentació de sinèrgies amb altres projectes; es va presentar el 1r hackathon del projecte GALACTICA, el projecte TEX4IM i els serveis de suport a empreses tèxtils. Es pot accedir a la gravació del webinar mitjançant el següent enllaç: https://youtu.be/JB_PNtZnwr4\nEl proper webinar, dimecres 27 de gener, es centrarà en les solucions digitals per a la gestió industrial integrada aplicades a la indústria tèxtil. En primer lloc, l’empresa tèxtil valenciana MLS 1992 presentarà un cas d’èxit en la implementació d’una solució digital en el seu procés de fabricació. A continuació, tres empreses també tèxtils presentaran les seves necessitats en aquesta temàtica, seguides de possibles solucions per part d’empreses de manufactura avançada. A més, hi haurà una segona sessió de reunions B2B per a que els participants coneguin les empreses mitjançant de la plataforma B2Match.\nEn les següents setmanes, el Marketplace continuarà amb els webinars “Solucions d’automatització i sensibilització per a la millora del rendiment” (3 de febrer), “Robots a la indústria” (10 de febrer) i “El potencial de la realitat virtual a la indústria” (17 de febrer).\nEl Markeplace conclourà el 24 d e febrer amb la presentació d’oportunitats de finançament per a empreses dels sectors tèxtil i de manufactura avançada per a donar suport a la col·laboració en la implantació del procés de transició digital. Hi participaran representants de la Comissió Europea que parlaran sobre l’Horizon Europe i els programes Single Market i EIC; d’EIT Manufacturing i dels projectes GALACTICA i ELIIT ambdós amb convocatòries de suport financer obertes per a PIMES.\nEl Marketplace del projecte CLAMTEX és part del programa ClusterXchange implementat pel projecte CLAMTEX per a fomentar la col·laboració interregional entre els membres dels clústers juntament amb el clúster europeu de materials tèxtils avançats EU-TEXTILE2030 EEIG.\nLas inscripcions per a les properes sessions segueixen obertes a: https://clamtex-virtual-marketplace.b2match.io/


Posts tagged Congènit\nEns arriben imatges d’un vedell amb una malformació a la cara, la sospita dels inspectors és que es tracti d’un cas de llavi leporí i paladar fes (palatòsquisi). (more…)\nEn una canal de porc de 6 mesos de raça mixta s’observa la presència de lesions d’aspecte vacuolar, coloració marronosa d’intensitat variable, diàmetre inferior a 1cm, localitzades entre el greix del teixit subcutani de tota la regió dorsal. (more…)\nDegeneració quística hepàtica congènita en un xai\nEn un xai de 3 mesos d’edat, de raça creuada, s’observa un augment de mida del fetge que presenta la superfície molt rugosa i irregular. (more…)\nEn un porc de raça híbrida de 6 mesos d’edat s’aprecia una alteració bilateral dels ronyons. Aquests presenten una pèrdua de l’estructura normal, amb una evident atròfia de la medul·la i també, en menor mesura, de l’escorça. (more…)\nEn un vedell mascle de raça frisona es van observar taques negres multifocals molt abundants en els pulmons. Al tall la coloració negrosa aprofundia en el parènquima pulmonar. Al fetge, en menor mesura, també s’hi podia observar aquesta lesió. (more…)


Aquesta obra està inclosa al FEDER de la Noguera Baixa en el programa “Paisatges de Ponent”\nMillora de carrer Major de Butsènit (Foto: Aj. Montgai)\nLa Diputació de Lleida està executant l’obra de renovació del ferm del carrer Major de Butsènit, població que pertany al municipi de Montgai, a la comarca de La Noguera.\nAquesta obra està inclosa al FEDER de la Noguera Baixa en el programa “Paisatges de Ponent” per la protecció, desenvolupament i promoció de les àrees naturals en particular les d’interès turístic.\nEl tram que s’està executant és des del portal d’entrada al antic nucli de Butsènit, on hi ha els relleus renaixentistes recentment recuperats, fins a la plaça de l’Església, on podem trobar al terra les sitges incloses com a BICL i l’interior de l’església les pintures murals barroques de gran valor cultural.\nL’execució de les obres serà de 15 dies amb un cost total de 6.767,53€ i consisteix en aixecar l’antic formigó i substituir-lo per un de nou amb imitació de llambordes al ser un carrer pràcticament de vianants.\nL’empresa Construccions Espejo de La Sentiu de Sió és la responsable de l’execució de l’obra.


Inici • Evenis\nEvenis és la solució que facilita l'accés als serveis de transport multimodal, coordinant tota la cadena logística a través d'una plataforma digital i sota el concepte de finestreta única.\nCOMENÇAR SABER MÉS\nQuè és evenis?\nEvenis és la nova manera de gestionar el transport de mercaderies.\nEns encarreguem de combinar diversos mitjans de transport en un únic pas de contractació. En realitzar la sol·licitud, calculem les diferents opcions de ruta i utilitzem la combinació més eficient dels múltiples modes de transport que existeixen, respecte a l'optimització dels temps d'entrega, reducció de costos d'inventari i mantenir el nivell dels costos de transport sota control. Aquesta combinació també pot crear una reducció de combustible i de les emissions de gasos nocius com el CO2.\nTransport Inter/-multi Modal agrupat\nEl transport Intermodal o Multimodal és el tràfic combinat on s'utilitzen dos o més mitjans de transports per realitzar les operacions d'enviament de mercaderies mitjançant palets, contenidors o elements semblants utilitzats per consolidació de càrregues d'una forma més fàcil (agrupant tot el procés), òptima (cerca de la millor ruta) i flexible (oferint diferents opcions)...\nEn el transport Multimodal, és necessària la utilització de més d'un tipus de transport per traslladar la mercaderia des del seu lloc d'origen fins al destí final, però utilitzant un sol contracte de transport; és a dir, s'efectua per mitjà d'un operador especialitzat en el sector, el qual tanca un contracte de transport Multimodal i assumeix la responsabilitat del compliment en qualitat del portador.\nEl procés d'enviament amb Evenis és únic, perquè és\nAgrupem la contractació dels diferents mitjans de transport.\nBusquem les rutes i combinacions més òptimes.\nOferim diverses alternatives des de la més ràpida a la més eficient.\nEnviament combinat agrupat.\nAssegurança de mercaderies.\nEmmagatzematge i distribució de\nContainers refrigerats amb\nLloguer de containers.\nPeritatges de sinistres.\nCadena de subministrament.\nTransportem qualsevol tipus de contenidor, inclosa l'autopista ferroviària de VIIA.